b'\n_START_ARTICLE_\nTundraurpiainen\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nUrpiaisten erottaminen toisistaan on vaikeaa. Tundraurpiainen muistuttaa urpiaista, mutta on normaalisti hieman pieninokkaisempi, vaaleampi ja hienommin kuvioitu. Vanhoilla linnuilla on valkea, viiruton yl\xc3\xa4per\xc3\xa4.\n_START_SECTION_\nLevinneisyys\n_START_PARAGRAPH_\nTundraurpiainen el\xc3\xa4\xc3\xa4 tundralla Euroopassa ja Pohjois-Amerikassa sek\xc3\xa4 Gr\xc3\xb6nlannissa, miss\xc3\xa4 sill\xc3\xa4 on oma alalajinsa. Suomen pesim\xc3\xa4kanta vaihtelee 1\xc2\xa0000\xc2\xa0\xe2\x80\x93\xc2\xa05\xc2\xa0000 parin v\xc3\xa4lill\xc3\xa4, vuodesta riippuen.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nTunturikoivikot ja -pajukot.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nPesim\xc3\xa4biologia tunnetaan puutteellisesti, mutta se lienee samantapainen kuin urpiaisella. Se my\xc3\xb6s risteytyy urpiaisen kanssa, eik\xc3\xa4 ole varmaa, ovatko lajit erilliset.\n_START_SECTION_\nRavinto\n_START_PARAGRAPH_\nTundraurpiainen sy\xc3\xb6 siemeni\xc3\xa4, etenkin koivun siemeni\xc3\xa4. Vierailee my\xc3\xb6s lintulaudoilla auringonkukan siemeni\xc3\xa4 sy\xc3\xb6den.'